stanford-oval/wikipedia huggingface dataset:
טט דה שיאן

| --- | --- |

מראה צוק הטט דה שיאן מתוך מונקו
 מידע כללי
 גובה:  550 מ' 
 מדינה:  צרפת 
 מיקום:  האלפים הימיים, צרפתצרפת
 רכס הרים:  Nice Prealps 
 קואורדינטות:  43°43′51″N 7°24′08″E﻿ / ﻿43.7308°N 7.40222°E﻿ / 43.7308; 7.40222
  (למפת צרפת מוגדלת) פריז מרסיי ליון טולוז ניס נאנט שטרסבורג בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי טט דה שיאן(למפת צרפת רגילה) פריז מרסיי ליון טולוז ניס נאנט שטרסבורג בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי טט דה שיאן(למפת פרובאנס-אלפ-קוט ד'אזור רגילה) מרסיי אביניון טולון ניס גאפ דין-לה-בן מונקו אוקסיטניה אוברן-רון-אלפ איטליה הים התיכוןטט דה שיאן(למפת פרובאנס-אלפ-קוט ד'אזור מוגדלת) מרסיי אביניון טולון ניס גאפ דין-לה-בן מונקו אוקסיטניה אוברן-רון-אלפ איטליה הים התיכוןטט דה שיאן
 
טט דה שיאן (בצרפתית: Tête de Chien; בתרגום: ראש הכלב) הוא צוק בגובה של 550 מטר מעל פני הים, הממוקם ליד הכפר לה טורבי (אנ') שבחוף הים התיכון הצרפתי.
הצוק ממוקם ממערב לנסיכות מונקו ומראשו נשקף מראה מלא שלה.
הצוק הוא הנקודה הגבוהה ביותר בדרך החוף הנופית הצרפתית באזור זה.
בשנת 1944 היה החייל הגרמני לאופולד בהם (Leopold Bohm) מוצב בראש הצוק ודיווח כי ראה מטוס הנרדף על ידי שני מטוסים אחרים צולל ומתרסק בים התיכון. כיוון שהתצפית התרחשה ביום שבו נעלם באזור זה מטוסו של הטייס והסופר אנטואן דה סנט-אכזופרי, אפשר שבהם צפה ברגעי חייו האחרונים של סנט-אכזופרי.
מראה מונקו מראש הטט דה שיאן
טמירה ירדני

| --- | --- |
אין תמונה חופשית
 לידה:  17 בינואר 1948 (בת 76) תל-אביב, פלשתינה (א"י) 
 מדינה:  ישראל
 עיסוק:  מפיקה
 בן או בת זוג:  דודו ירדני 
 צאצאים:  טל ירדני 
 פרופיל ב-IMDb
 
טְמירה ירדני (נולדה ב-17 בינואר 1948) היא מפיקה ישראלית. עומדת בראש חברת "טדי הפקות". עד למותו, עמד לצידה גם בעלה, דודו ירדני, בראש חברה זו.
קורות חיים

טמירה ירדני (לבית קלימן), היא בוגרת בתיה"ס "בלפור" ותיכון עירוני ה' בתל אביב.
בשנת 1968 לאחר שחרורה מצה"ל, הקימה, יחד עם עודד זמיר, יוצא להקת הנח"ל, את צמד "הפנינים הכחולות", עמו הוציאה שני תקליטונים. בסוף 1972 העלתה יחד עם בעלה, דודו ירדני והגיטריסטים דורון סלומון ומוני שיינברג את המופע "חתום בנשיקה".
בשנת 1973 הקימו, היא ובעלה, את חברת "טדי יזמות והפקות בע"מ" (ראשי התיבות של שמותיהם), שהחלה לעסוק בהפקת הצגות ילדים, ביניהם 'המפוזר מכפר אז"ר', 'דודי שמחה', 'והילד הזה הוא אני' ועוד. בסוף שנות ה-70, הקליטה תקליט ילדים לשיריה של לאה גולדברג באולפן של גרי אקשטיין, הקשר האמנותי, הוביל למופע רוק אשר הפיקה ירדני לאקשטיין. בעקבות הצלחת המופע החלה ירדני לייצג אמנים נוספים, בהם יהודית רביץ, קורין אלאל, יהודה פוליקר, סי היימן, רבקה זהר, והלהקות 'בנזין', 'פורטרט', 'היהודים', 'תיסלם', חיים צינוביץ' ויגאל בשן וכן יצירת מופעים משותפים לאסתר עופרים, יהודית רביץ, גידי גוב, שלום חנוך ועוד. ירדני הייתה גם חלוצה בהבאת אמנים מחו"ל. בין האמנים שהביאה לארץ היו המוזיקאי הארגנטינאי אסטור פיאצולה, המוזיקאי אריאל רמירז שביצע בישראל לראשונה את ה'מיסה קריאוז'ה', הקומיקאי הליצן ג'נגו אדוארדס, ז'ילברטו ז'יל, קייטנו ולוזו, וכן ניהלה סיבובי הופעות בישראל ובעולם למרסדס סוסה, עימה שמרה על קשר חם.
בתחילת שנות ה-90 הפיקו השניים מרתון סטנד-אפ, ערבי ה"קומדי סטור" בבית ציוני אמריקה שהיה בית לערבי סטנד-אפ מקוריים והפקות קומיות כ'מנגבים בשרוול'. כשהוקם ערוץ 2 הפכו המופעים לתוכנית טלוויזיה שזכתה להצלחה מסחררת. עם המשתתפים נמנה צביקה הדר, (שלו גם ניסתה להפיק תוכנית אירוח, "שישי שואו", שנכשלה). הדר נחשב מקורב אישית לירדני ומלווה אותה מאז ברבים מהפרויקטים של החברה.
בשנת 2001 הקימה ירדני בשיתוף עם חיים סלוצקי ויהודה טלית את חברת סינרגיה, אשר הפעילה את "ערוץ Y" ב-yes.
במשך השנים הפיקה ירדני עשרות תוכניות טלוויזיה שזכו, כמעט כולן, להצלחה גדולה. בהן ניתן למנות את התוכניות "שמש", "לא נפסיק לשיר", "כוכב נולד", "הפיג'מות", "השיר שלנו" (שבה לאחת מהדמויות קוראים "ירדנה טמיר" כמחווה אליה), "השמיניה", "דני הוליווד", "הנפילים", "נולד לרקוד" ועוד. התוכנית המצליחה ביותר שעליה היא חתומה ומזוהה איתה היא "כוכב נולד". ירדני הייתה המפיקה הראשית והמנהלת האמנותית של התוכנית, והפיקה את הקריירות של האמנים שצמחו תחת ידיה. ירדני נחשבת לאחת המשפיעות הבולטות בתחום הבידור הישראלי בשל מיקומן המרכזי של התוכניות בהפקתה והשיח הציבורי סביבן.
קורות חיים > משפחתה

את בעלה הכירה בעת שירותם הצבאי בלהקת פיקוד מרכז. לקראת סוף השירות הצבאי נישאו והחלו ללמוד ביחד תיאטרון באוניברסיטת תל אביב. במקביל ללימודיה הספיקה לנהל קריירה קצרה כזמרת והקליטה מספר שירים שלא זכו להצלחה גדולה ("מרגע לרגע" ו"שיר לילדים גדולים"). לטמירה ודודו ירדני שני ילדים, טל ירדני מוזיקאי ויוצר והמתמחה בפסקולי סרטים ולי שעוסקת בהפקות טלוויזיה.
דיסקוגרפיה

שירי לאה גולדברג לילדים, 1970
פילמוגרפיה

| שנה | פרויקט | תפקיד> מפיקה | תפקיד> עורכת | תפקיד> יוצרת |
| --- | --- | --- | --- | --- |
| 1995 | שישי שואו |  |  |  |
| 1994–1996 | הקומדי סטור |  |  |  |
| 1996 | משדרים חשמונאים פלוס |  |  |  |
| 1996–1997 | איתי ורבותיי |  |  |  |
| 1997 | פרה פרה |  |  |  |
| 1997 | יום הולדת לברל'ה |  |  |  |
| 1997 | שמלת השבת של חנה'לה |  |  |  |
| 1997–2004 | שמש |  |  |  |
| 2001 | קן הקוקיות |  |  |  |
| 2001–2002 | שחר |  |  |  |
| 2003–2012 | כוכב נולד |  |  |  |
| 2003–2015 | הפיג'מות |  |  |  |
| 2004–2005 | חשיפה |  |  |  |
| 2004–2007 | השיר שלנו |  |  |  |
| 2002–2006 | לא נפסיק לשיר |  |  |  |
| 2005–2007 | השמיניה |  |  |  |
| 2005–2008 | נולד לרקוד |  |  |  |
| 2007–2008 | הנפילים |  |  |  |
| 2007–2008 | הפיג'מות בקפה קר–סול |  |  |  |
| 2008–2009 | דני הוליווד |  |  |  |
| 2009 | המופע של דובל'ה |  |  |  |
| 2009–2010 | תיכון השיר שלנו |  |  |  |
| 2009–2010 | מנדלבאום בלש פרטי |  |  |  |
| 2009–2010 | 15 דקות |  |  |  |
| 2010 | עושים כבוד |  |  |  |
| 2011 | המסע המופלא של אהרוני וגידי |  |  |  |
| 2011–2013 | אליפים |  |  |  |
| 2011–2022 | סברי מרנן |  |  |  |
| 2011–2022 | בית ספר למוזיקה |  |  |  |
| 2012 | עניין של זמן |  |  |  |
| 2012 | תנוחי |  |  |  |
| 2012–2013 | אמא ואבאז |  |  |  |
| 2012–2013 | אופוריה |  |  |  |
| 2012–2015 | תא גורדין |  |  |  |
| 2013–2014 | השמיניה הדור הבא |  |  |  |
| 2013–הווה | הכוכב הבא |  |  |  |
| 2014–2016 | שוברי גלים |  |  |  |
| 2014 –הווה | משפחה שולטת |  |  |  |
| 2014 –הווה | משפחה בהופעה |  |  |  |
| 2016–הווה | הרוסים |  |  |  |
| 2016–הווה | האחיות המוצלחות שלי |  |  |  |
הערות שוליים

↑  משה בן שאול, על החתום: ירדני, מעריב, 4 בדצמבר 1972
↑  רות קורן, לעשות אהבה, על המשמר, 20 בדצמבר 1972
| הפיג'מות |
| --- | --- | --- |
| להקת הפיג'מות | אילן • אלונה • דנה • ימית • נתן • עודד • קובי |  |
| דמויות נוספות | גרי מנדלבאום • רוני • גברת ברכה קירשנברג • מר לטין • שמעון צמחוני • בדש השטן • רובי דואניאס • שייקה פולי וגברי •  אלברט השיפוצניק |  |
| סדרות בת | הפיג'מות בקפה קר סול • הפיג'מות במופע של דובל'ה • מנדלבאום בלש פרטי |  |
| יוצרים ותסריטאים | יוני גרא • רובי דואניאס • אלי דראי • אורי הלוי • אריק זילברמן • דודו ירדני • טמירה ירדני • יובל סגל • עודד פז • קובי פרג' • יואב צפיר • אלעד קוריש • חן קלימן • איציק קריחלי • אילן רוזנפלד |  |
| --- | --- |
בקרת זהויות :  NLI: 987007313006705171  ISNI: 0000 0004 0299 3747  MusicBrainz: 9e9e8ed2-749b-4afe-b874-378b770f1f4a  VIAF: 298902078   WorldCat (עם VIAF): 298902078
טרטוגן

טרטוגן (Teratogen) או חומר מְפַגְּם הוא מושג במדעי ההתפתחות כביולוגיה התפתחותית המציין חומר, מחלה או גורם סביבתי העלול לפגום בהתפתחות העובר ברחם. תהליך הפגיעה בעובר נקרא טרטוגנזה (Teratogenesis) והוא יכול להוביל להפרעה קונגניטלית.
דוגמאות לטרטוגנים:
תרופה טרטוגנית מפורסמת מאוד היא התלידומיד.
סמים רבים ידועים כטרטוגנים, מפורסמים בהם הם האתנול (הכוהל המצוי בכל המשקאות החריפים) והקוקאין. אלכוהול עלול, בשליש ממקרי ההריון של נשים שתייניות כבדות, להביא ללידת תינוק מפגר או אפילו מת.
אדמת היא טרטוגן קשה מאוד אם היא מופיעה בתחילת ההריון. תוצאותיה עלולות להיות מומים חמורים בוולד.
עשן סיגריות הוא טרטוגן וקיימת המלצה רפואית שלא לעשן בעת ההריון. עישון בזמן הריון עשוי לגרום להולדת תינוק בעל רמת אינטליגנציה ומשקל נמוכים מהממוצע.
כינין מעבר לרמה מסוימת עלול לגרום לפגמים בזמן ההריון.
טיבן של פגיעות הטרטוגן קשור בקשר הדוק לעיתוי הופעתו ולסוג המערכות שהתפתחו בעובר באותו זמן.
ראו גם

טרטולוגיה
תרופות טרטוגניות
הערות שוליים

↑  חֹמֶר מְפַגֵּם במילון ביולוגיה כללית (תשס"ט), 2009, באתר האקדמיה ללשון העברית
חוסה בסואלדו

חוסה הוראסיו בסואלדו (בספרדית: José Horacio Basualdo; נולד ב-20 ביוני 1963) הוא כדורגלן עבר ארגנטינאי ששיחק בעמדת הקשר, וכיום מאמן כדורגל.
בסואלדו זכה להצלחה מקומית ובינלאומית כאשר היה שחקנה של ולס סארספילד ושל בוקה ג'וניורס. בנוסף, שיחק במועדונים שונים בארגנטינה, ספרד וגרמניה. בסך הכול זכה במהלך הקריירה חמש פעמים באליפות ארגנטינה, פעמיים בגביע ליברטדורס ופעמיים בגביע הביניבשתי. בסואלדו ייצג את ארגנטינה 31 פעמים, ובין היתר זכה עמה בקופה אמריקה 1993 והעפיל עמה לגמר מונדיאל 1990.
לאחר פרישתו החל בקריירת אימון במהלכה הוביל קבוצות מאקוודור, פרו, ארגנטינה, צ'ילה, אינדונזיה, קולומביה ובוליביה.
קריירת משחק > נבחרת ארגנטינה

בסואלדו החל את דרכו בנבחרת ארגנטינה בשנת 1989 תחת המאמן קרלוס בילארדו. באותה שנה זומן לסגל הנבחרת לקראת קופה אמריקה 1989. מתוך ארבעת משחקיה של ארגנטינה בשלב הבתים שותף בסואלדו בשלושה, מתוכן שניים כמחליף. ארגנטינה עלתה מהמקום הראשון בבית לבית הגמר, שם פתח בסואלדו בהרכב בכל שלושת משחקיה של ארגנטינה, שסיימה את הטורניר במקום השלישי.
בסואלדו זומן על ידי בילארדו לטורניר מונדיאל 1990 באיטליה. בסואלדו פתח בהרכב ושיחק לאורך כל משחקיה של ארגנטינה בשלב הבתים. ארגנטינה פתחה בהפסד מפתיע 1-0 לקמרון, אך גברה 2-0 על ברית המועצות והסתפקה בשוויון 1-1 מול רומניה כדי לעלות שלב מהמקום השלישי בטבלה. בשמינית הגמר פתח בסואלדו בהרכב ושיחק לאורך כל ניצחונה של ארגנטינה, 1-0 על ברזיל. הוא שמר על מקומו בהרכב גם בניצחון בדו-קרב בעיטות עונשין על יוגוסלביה ברבע הגמר. בחצי הגמר מול איטליה שוב עלה בסואלדו בהרכב, והוחלף במהלך ההארכה כשארגנטינה ניצחה פעם נוספת בדו-קרב פנדלים. בסואלדו עלה בהרכב נבחרתו למשחק הגמר, בו פגשה ארגנטינה את גרמניה המערבית. הוא שיחק לאורך כל משחק הגמר, בו נוצחה ארגנטינה 1-0 וסיימה את הטורניר במקום השני.
מינויו של אלפיו באסילה על חשבונו של בילארדו פגע במעמד הבינלאומי של בסואלדו. הוא לא זומן לסגל לקופה אמריקה 1991 ולגביע המלך פהד 1992, ולא היה שותף לזכייה בגביע ארטמיו פרנקי ב-1993. בתחילה הוא לא נכלל בסגל לקופה אמריקה 1993, אך בעקבות פציעתו של דריו פרנקו במשחקה הראשון של הנבחרת בטורניר מול בוליביה, קיבלה ארגנטינה אישור לזמן שחקן חלופי לסגל הנבחרת, ובאסילה בחר בבסואלדו. במהלך הטורניר זכה בסואלדו להופעה אחת בלבד, כשעלה בהרכב נבחרתו לרבע הגמר מול ברזיל. הוא הוחלף בדקה ה-54, ונבחרתו המשיכה לניצחון בפנדלים לאחר שוויון 1-1 בהארכה. ארגנטינה גברה 2-1 על מקסיקו בגמר הטורניר, וזכתה בתואר.
בסואלדו, שערך שלוש הופעות בלבד במוקדמות מונדיאל 1994, זומן לסגל הסופי של באסילה לקראת טורניר הגמר בארצות הברית. בסואלדו לא שותף כלל במהלך שלב הבתים, בו סיימה ארגנטינה שלישית והעפילה לשמינית הגמר. הוא עלה בהרכב בשמינית הגמר מול רומניה, במשחק בו הופתעה ארגנטינה, נוצחה 3-2 והודחה מהטורניר.
טורניר המונדיאל היה הטורניר האחרון של בסואלדו בקריירה הבינלאומית. הוא שיחק מספר משחקים תחת דניאל פסארלה, וסיים את דרכו הבינלאומית בשנת 1995, עם 31 הופעות במדיה של ארגנטינה.
קריירת אימון

בניגוד לקריירת המשחק של בסואלדו, שעברה בעיקרה במולדתו ארגנטינה עם קדנציות קצרות באירופה, קריירת האימון שלו נפרשה על פני מספר מדינות, בעיקר באמריקה הדרומית.
בינואר 2004, עם תום קריירת המשחק שלו, התמנה בסואלדו לתפקיד מאמן דפורטיבו קיטו לקראת עונת 2004 בליגת העל האקוודורית. כעבור כארבעה חודשים, ב-23 באפריל, פוטר מתפקידו בחלוף 12 מחזורים בעקבות סדרת תוצאות חלשות.
לקראת עונת 2005 התמנה בסואלדו לתפקיד מאמן אוניברסיטריו דה דפורטס מפרו. הוא הוביל אותה למקום השני בטבלת האפרטורה, אך התפטר מתפקידו במהלך טורניר הקלאוסורה מסיבות אישיות שאילצו אותו לחזור לארגנטינה. ב-3 בינואר 2006 החל לאמן את אל פורבניר מליגת המשנה הארגנטינאית. כעבור חודשיים בלבד חזר לפרו והחל לאמן את חוסה גאלבס, אך שוב סיים את תפקידו כעבור זמן קצר, שלושה חודשים בלבד, בעקבות סדרת תוצאות חלשות. בסיום העונה ירדה הקבוצה לליגת המשנה.
בסואלדו נותר בפרו, וב-17 במרץ 2007 התמנה לתפקיד מאמן סיינסיאנו במקומו של חוליו ססאר אוריבה, שעזב לטובת תפקיד מאמן נבחרת פרו. הוא הוביל את הקבוצה למקום השני בטורניר האפרטורה, אך ב-27 בספטמבר, חצי שנה לאחר מינויו, פוטר מתפקידו בעקבות התבוסה 3-0 לאליאנסה אתלטיקו שהותירה את הקבוצה במקום החמישי בטבלה.
לקראת עונת 2008 התמנה בסואלדו לתפקיד מאמן סנטיאגו מורנינג, העולה הטרייה לליגת העל הצ'יליאנית. בטורנירי האפרטורה והקלאוסורה של אותה השנה הוביל בסואלדו את קבוצתו לטורנירים רגועים במרכז הטבלה. הטורניר המוצלח ביותר של בסואלדו בקבוצה היה טורניר אפרטורה 2009, בו הוביל את הקבוצה למקום הרביעי הכללי בעונה הסדירה ולרבע גמר פלייאוף האליפות, שם הובסה על ידי אוניברסידד קאתוליקה. ביולי 2009, מיד עם תום הטורניר, עזב בסואלדו את סנטיאגו מורנינג וחתם כמאמנה החדש של האלופה הטרייה, אוניברסידד דה צ'ילה. בסואלדו הוביל את הקבוצה בטורניר הקלאוסורה 2009, אך קבוצתו הפגינה יכולת חלשה מהרגיל, סיימה את העונה הסדירה במקום העשירי ולראשונה מזה חמש שנים לא העפילה לפלייאוף האליפות. עם תום הטורניר, ארבעה חודשים לאחר מינויו, עזב בסואלדו את הקבוצה.
לאחר כשנה מחוץ למגרשים, החל בסואלדו לאמן את ריאל מטראם האינדונזית, אותה הוביל למאבקי התחתית בליגה האינדונזית, בניגוד לציפיות המוקדמות מהקבוצה. שבועות ספורים לפני תום השלב הראשון בליגה האקוודורית, התמנה בסואלדו לתפקיד מאמן טכניקו אוניברסיטריו. את החלק הראשון של העונה סיימה הקבוצה במקום ה-11 מתוך 12. בשלב השני של העונה הוביל בסואלדו את קבוצתו למקום החמישי בטבלה, עם שיפור משמעותי מחלקה הראשון של העונה, אך בטבלה המצטברת נותרה הקבוצה במקום ה-11, בפער של נקודה בלבד מהמקום העשירי, ונשרה לליגת המשנה. בסואלדו פתח עם הקבוצה את עונת 2013 בליגת המשנה, אך ב-7 במאי 2013, לאחר 12 מחזורים וכשהקבוצה ממוקמת חמישית בטבלה, פוטר מתפקידו כמאמן הקבוצה.
בדצמבר 2013 התמנה לתפקיד המנג'ר בקבוצת אתלטיקו בוקרמנגה מליגת המשנה בקולומביה. הקבוצה בהובלתם של בסואלדו ושל המאמן ברנרדו רדין כשלה להעפיל לפלייאוף בחציה הראשון של העונה. לאחר כחצי עונה הוחלט כי בסואלדו עצמו ידריך את הקבוצה על הקווים ויחלוק את התפקיד עם רדין. חודש לאחר מכן, ביולי 2014, התפטר בסואלדו מתפקידו בקבוצה.
בינואר 2015, לקראת המחזור השני בטורניר קלאוסורה 2015 בליגה הבכירה בבוליביה, התמנה בסואלדו לתפקיד מאמן אוריינטה פטרולרו. חודשיים לאחר מכן, כשהקבוצה במקום החמישי עם שלושה ניצחונות בלבד בתשעה משחקים, פוטר בסואלדו מתפקידו כמאמן הקבוצה.
תארים > תארים כשחקן

אליפות ארגנטינה (2): 1993 (קלאוסורה), 1995 (אפרטורה)
גביע ליברטדורס: 1994
הגביע הביניבשתי: 1994
אליפות ארגנטינה (3): 1998 (אפרטורה), 1999 (קלאוסורה), 2000 (אפרטורה)
גביע ליברטדורס: 2000
הגביע הביניבשתי: 2000
קופה אמריקה: 1993
גביע העולם: 1990 (מקום שני)
טטה (כדורגלן)

מטאוס קרדוזו למוש מרטינש (בפורטוגזית: Mateus Cardoso Lemos Martins ידוע בכינויו טטה (Tetê); נולד ב-15 בפברואר 2000) הוא כדורגלן ברזילאי, המשחק בעמדת הקשר בפנאתינאיקוס.
קריירה

טטה שיחק במועדון הנוער של גרמיו. ב-2019 הצטרף לשחטאר דונצק מאוקראינה ששילמה עבורו כ-15 מיליון אירו. את הופעת הבכורה שלו בליגת העל האוקראינית ערך באפריל 2019 מול זוריה לוהנסק, הוא כבש לראשונה במאי אותה שנה בתיקו 1-1 מול דינמו קייב. הוא זכה עם דונצק בדאבל וסיים עם שני שערי ליגה ושני שערים בגביע. בעונת 2019/2020 זכה עם דונצק באליפות נוספת, הוא כבש 8 שערים בליגה במהלך העונה וכן שיחק עם דונצק בליגת האלופות בה כבש במשחק מול דינמו זאגרב ובליגה האירופית. בעונת 2020/2021 בליגת האלופות כבש ובישל בניצחון 2–3 על ריאל מדריד.
ב-31 במרץ 2022, לאחר השהתה של הליגה האוקראינית בעקבות הפלישה הרוסית לאוקראינה, הושאל טטה באולימפיק ליון. בהופעת הבכורה ב-3 באפריל גם כבש שער בכורה בניצחון 2–3 על אנז'ה.
ב-29 בינואר 2023 הושאל ללסטר סיטי עד לסוף העונה. ב-8 בפברואר כבש שער בבכורה בניצחון 4-2 על אסטון וילה.
ב-10 באוגוסט 2023 חתם טטה לארבע שנים בגלאטסראיי.
ב-25 ביולי 2024 חתם טטה לארבע שנים בפנאתינאיקוס.
טטה היה חבר נבחרת ברזיל עד גיל 20 במהלך אליפות אמריקה הדרומית בכדורגל עד גיל 20 2019.
חיל האוויר ה-18 של ארצות הברית

| --- | --- |

 פרטים
 מדינה:  ארצות הברית
 שיוך:  חיל האוויר של ארצות הברית
 סוג:  חיל אוויר למשימות ניידות ותובלה
 בסיס האם:  בסיס חיל האוויר סקוט, אילינוי
 אירועים ותאריכים
 תקופת הפעילות:  1 באוקטובר 2003 – הווה (21 שנים)
 פיקוד
 יחידת אם:  פיקוד התובלה של חיל האוויר פיקוד התובלה של ארצות הברית
 דרגת המפקד:   מייג'ור גנרל
 מפקד נוכחי:  קורי מרטין
מטוס בואינג C-17 גלובמאסטר III של כנף התובלה 437 מצניח משטחי מזון ומים כסיוע הומניטרי בעקבות רעידת האדמה בהאיטי (2010)
מטוס לוקהיד C-130 הרקולס מלהק תובלה 317 עומד להמריא מבסיס חיל האוויר בבגראם שבאפגניסטן, 2009
מטוס תדלוק מקדונל דאגלס KC-10 אקסטנדר של כנף ניידות אווירית 60 במהלך משימת תדלוק מטוסי F-14 טומקט באזור המפרץ הפרסי, 2005
חיל האוויר ה-18 של ארצות הברית (באנגלית: Eighteenth Air Force) הוא כוח אווירי המשתייך לפיקוד התובלה של חיל האוויר. משימתו של חיל האוויר ה-18 היא להעמיד כוח אווירי שיאפשר הובלת כוחות ותדלוק אווירי ותמיכה בפיקודים הקרביים המאוחדים דרך פיקוד התובלה של ארצות הברית. מפקדת החיל ממוקמת בבסיס חיל האוויר סקוט באילינוי.
היסטוריה

חיל האוויר ה-18 הוקם ב-28 במרץ 1951 במסגרת פיקוד האוויר הטקטי. משימתו הראשית הייתה הובלת כוחות ומיד לאחר הקמתו החל להוביל כוחות למלחמת קוריאה. חיל האוויר מילא משימות התרעה אווירית מוקדמת ותמך במשימות האמריקאיות באנטארקטיקה ("מבצעי קיפאון עמוק" (אנ')). בינואר 1958 פורק החיל וכל ציודו ואנשיו הוצבו מחדש בחיל האוויר ה-12 שעבר באותה עת לאחריות פיקוד האוויר הטקטי.
ב-2003 הוקם חיל האוויר ה-18 מחדש במטרה לתמוך בפעילות התובלה והתדלוק האווירי של ארצות הברית. הוא מילא תפקיד חשוב במלחמת עיראק, במלחמת אפגניסטן, בסיוע לכוחות נאט"ו באכיפת אזור אסור לטיסה בלוב וכן במאמצי סיוע הומניטריים שונים בהם בעקבות רעידת האדמה בהאיטי (2010), רעידת האדמה בקשמיר (2005) ורעידת האדמה והצונמי בסנדאי (2011).
ארגון ויחידות

בחיל האוויר ה-18 משרתים כ-39,000 חיילים בשירות סדיר והוא מפעיל כ-1,200 מטוסי תובלה ותדלוק. החיל מורכב ממרכז מבצעים, 11 כנפות ושני להקים. כמו כן חיל האוויר אחראי לכוח המשימה 294 של הפיקוד האסטרטגי של ארצות הברית, כוח משימה זה כולל מטוסי תדלוק בואינג KC-135  לתמיכה במפציצים אסטרטגיים נושאי נשק גרעיני.
כנף ניידות אווירית 6 - ממוקמת בבסיס מקדיל בפלורידה
טייסת תדלוק אווירי 91 - מטוסי בואינג KC-135 סטרטוטנקר
טייסת תדלוק אווירי 99 - מטוסי בואינג KC-135 סטרטוטנקר
טייסת תדלוק אווירי 911 - מטוסי בואינג KC-135 סטרטוטנקר
טייסת תובלה 310 - מטוסי גאלפסטרים C-37A
כנף ניידות אווירית 60 - ממוקמת בבסיס חיל האוויר טרוויס בקליפורניה
טייסת תדלוק אווירי 6 - מטוסי מקדונל דאגלס KC-10 אקסטנדר
טייסת תדלוק אווירי 9 - מטוסי מקדונל דאגלס KC-10 אקסטנדר
טייסת תובלה 21 - מטוסי בואינג C-17 גלובמאסטר III
טייסת תובלה 22 - מטוסי C-5 גלקסי
כנף ניידות אווירית 305 - ממוקמת בבסיס המשותף מגוויר-דיקס-לייקהרסט בניו ג'רזי
טייסת תדלוק אווירי 2 - מטוסי מקדונל דאגלס KC-10 אקסטנדר
טייסת תדלוק אווירי 32 - מטוסי מקדונל דאגלס KC-10 אקסטנדר
טייסת תובלה 6 - מטוסי בואינג C-17 גלובמאסטר III
כנף ניידות אווירית 375 - ממוקמת בבסיס חיל האוויר סקוט באילינוי
טייסת תדלוק אווירי 906 - מטוסי בואינג KC-135 סטרטוטנקר
טייסת תובלה 54 - מטוסי בואינג C-40 קליפר
טייסת תובלה 457 - מטוסי לירג'ט C-21
טייסת תובלה 458 - מטוסי לירג'ט C-21
כנף התובלה 19 - ממוקמת בליטל רוק שבארקנסו
טייסת תובלה 41 - מטוסי לוקהיד מרטין C-130J סופר הרקולס
טייסת תובלה 52 - מטוסי לוקהיד C-130H3 הרקולס
טייסת תובלה 53 - מטוסי לוקהיד C-130H3 הרקולס
טייסת תובלה 61 - מטוסי לוקהיד C-130J הרקולס
כנף התובלה 62 - ממוקמת בבסיס המשותף לואיס-מקקורד במדינת וושינגטון
טייסת תובלה 4 - מטוסי בואינג C-17 גלובמאסטר III
טייסת תובלה 7 - מטוסי בואינג C-17 גלובמאסטר III
טייסת תובלה 8 - מטוסי בואינג C-17 גלובמאסטר III
כנף התובלה 89 - ממוקמת בבסיס המשותף אנדרוז במרילנד
טייסת תובלה 1 - מטוסי בואינג C-32 ובואינג C-40 קליפר
טייסת תובלה 99 - מטוסי גאלפסטרים C-20B, גאלפסטרים C-37A, גאלפסטרים C-37B
להק הובלת נשיא ארצות הברית - שני מטוסי בואינג VC-25 המשמשים לחלופין כאייר פורס 1
כנף התובלה 436 - ממוקמת בבסיס חיל האוויר דובר בדלאוור
טייסת תובלה 3 - מטוסי בואינג C-17 גלובמאסטר III
טייסת תובלה 9 - מטוסי C-5 גלקסי
כנף התובלה 437 - ממוקמת בבסיס המשותף צ'ארלסטון בקרוליינה הדרומית
טייסת תובלה 14 - מטוסי בואינג C-17 גלובמאסטר III
טייסת תובלה 15 - מטוסי בואינג C-17 גלובמאסטר III
טייסת תובלה 16 - מטוסי בואינג C-17 גלובמאסטר III
כנף תדלוק אווירי 22 - ממוקמת בבסיס חיל האוויר מקונול בקנזס
טייסת תדלוק אווירי 344 - מטוסי בואינג KC-135 סטרטוטנקר
טייסת תדלוק אווירי 349 - מטוסי בואינג KC-135 סטרטוטנקר
טייסת תדלוק אווירי 350 - מטוסי בואינג KC-135 סטרטוטנקר
כנף תדלוק אווירי 92 - ממוקמת בבסיס חיל האוויר פייצ'יילד במדינת וושינגטון
טייסת תדלוק אווירי 92 - מטוסי בואינג KC-135 סטרטוטנקר
טייסת תדלוק אווירי 93 - מטוסי בואינג KC-135 סטרטוטנקר
להק תובלה 317 - ממוקם בבסיס חיל האוויר דייס בטקסס
טייסת תובלה 39 - מטוסי לוקהיד C-130 הרקולס
טייסת תובלה 40 - מטוסי לוקהיד C-130 הרקולס
להק המשלוח האווירי 385 - ממקום במזרח התיכון
מרכז מבצעי האוויר והחלל 618 - ממוקם בבסיס חיל האוויר סקוט באילינוי, מרכז מבצעי התדלוק והתובלה של החיל
ושתי קולה

| --- | --- |
אין תמונה חופשית
 לידה:  23 באפריל 1981 (בת 43) אולבני, ניו יורק, ארצות הברית
 מדינה:  ארצות הברית
 מקום מגורים:  ניו יורק
 השכלה:  בית הספר לאמנויות חזותיות
 תקופת הפעילות:  מ-1999
 מקצוע:  במאית וידאו קליפים, במאית קולנוע, אמנית, מעצבת, ציירת, תקליטנית
 www.vashtie.com
 
ושתי קולה (ידועה כ-Va$htie; נולדה ב-23 באפריל 1981) היא במאית וידאו קליפים, במאית קולנוע, אמנית, מעצבת, ציירת ותקליטנית אמריקאית. היא פועלת בעיקר בניו יורק. קולה ידועה בכך שביימה את הווידאו קליפ הראשון של הזמר-יוצר הקנדי ג'סטין ביבר - "One Time".
ביוגרפיה

קולה נולדה וגדלה באולבני, בירת מדינת ניו יורק. היא עברה לעיר ניו יורק בשנת 1999 ללמוד קולנוע בבית הספר לאמנויות חזותיות. היא סיימה את לימודיה בשנת 2004. במהלך תקופה זו היא עבדה ב-Stüssy; חנות בגדים.
את הקריירה שלה החלה קולה כבר בשנת 1999, תוך שהיא פועלת במגוון תחומים שונים כמו: עיצוב, מוזיקה, בימוי וציור.
קריירה

בשנת 2005, קולה חתמה על חוזה ב-Box Fresh Pictures, כבמאית לצד אנתוני מנדלר. רבים מהקליפים הראשונים שלה יצאו על ידי חברה זו, כולל קליפים לאמנים כמו ג'יי-סטטוס, ריהאנה וטוני הוסל. במקביל, היא כתבה גם תסריטים של וידאו קליפים לאמנים שונים.
בשנה שלאחר מכן, היא הפכה למנהלת שירותי היצירה של איילנד דאף ג'אם מיוזיק גרופ. אנטוניו "לוס אנג'לס" ריד, נשיא חברת דאף ג'אם, אמר שהיא תהיה "זו שתשמור על קירור הבניין, בכך שהיא תשלב בו מוזיקת פופ ומוזיקת מיינסטרים". קולה הייתה מועמדת בטקס פרסי Paper, תוך שזכתה לתשואות ממבקרים שונים.
בשנת 2015 קולה כתבה, ביימה וכיכבה באחד מהווידאו קליפים המצליחים ביותר בכל הזמנים "Hotline Bling", של דרייק, שצבר למעלה מ-1.6 מיליארד צפיות. היא גם כיכבה בסדרת הטלוויזיה התיעודית 3AM, שאורכה שבעה פרקים ושידוריה היו ב-Showtime.
וידאוגרפיה > 2005

בינז - "Papercut"
Tony Hussle - "Come Again"
וידאוגרפיה > 2007

צ'יילד רבל סולידר - "Us Placers"
ארמנד ואן הלדן - "I Want Your Soul"
ג'יי-סטטוס בשיתוף שונטל וריהאנה - "Roll It"
וידאוגרפיה > 2008

סלים בשיתוף ראיין לסלי ופאביולס - "Good Lovin'"
קיד קאדי - "Heaven At Nite"
וידאוגרפיה > 2009

סולאנג' נואלס - "T.O.N.Y."
יאנג אל. איי. - "Futuristic Love (Elroy)"
ג'סטין ביבר - "One Time"
ג'וניור סאנצ'ס בשיתוף ג'ואל מאדן ובנג'י מאדן - "Elevator"
ג'יידאקיס - "Letter to B.I.G."
וידאוגרפיה > 2010

תיאופילוס לונדון - "I Want You (גרסת כיסוי)"
Curt@!n$ -‏ "EXODUS"
יסמין סולאנו – "That's Not It"
וידאוגרפיה > 2011

קנדריק לאמאר - "A.D.H.D"
וידאוגרפיה > 2012

ביג ק.ר.י.ט - "Boobie Miles"
ביג ק.ר.י.ט - "Insomnia"
ג'ואי באדאס - "Waves"
ג'ים קלאס הירוז - "Martyrial Girl$"
וידאוגרפיה > 2015

דרייק - "Hotline Bling (גרסה אמנותית)"
"3AM" (תוכנית טלוויזיה)
הערות שוליים

↑  https://www.elle.com/fashion/interviews/a29325/vashtie-kola-puma/
↑  http://www.vashtie.com/blog/life-this-trini-american-has-her-very-first-trinidad-carnival/
↑  "Upstate Misfit Becomes Downtown's Sweetheart". NBC New York. נבדק ב-26 בינואר 2019. {{cite web}}:  (עזרה)
↑  Swerdloff, Alexis (11 במאי 2011). "Vashtie Kola, Role Model for Young Tastemakers: Up Close". {{cite web}}:  (עזרה)
↑  "The Vixen Q&A: Vashtie Kola (Pg. 2)". Vibe. נבדק ב-26 בינואר 2019. {{cite web}}:  (עזרה)
↑  VASHTIE - Downtown's Sweetheart, VASHTIE (באנגלית)
↑  YouTube Stats of Drake - Hotline Bling, kworb.net
↑  Hale, Mike (2015-05-27). "Review: '3AM' on Showtime Peeps In on a World After Hours". The New York Times. ISSN 0362-4331. נבדק ב-2017-04-04.
↑  Behind The Scenes Kid Cudi's "Heaven @ Night". YouTube. 26 באוגוסט 2008. נבדק ב-13 ביולי 2015. {{cite AV media}}:  (עזרה)
↑  "kovideo.net - a song lyrics domain". kovideo.net. אורכב מ-המקור ב-2012-11-16. נבדק ב-13 ביולי 2015. {{cite web}}:  (עזרה)
↑  "Viral".
טרזופוליס

טֶרֵזוֹפּוֹלִיס (בפורטוגזית ברזילאית: teɾeˈzɔpolis) היא עיירה בברזיל השוכנת במדינת ריו דה ז'ניירו, באזור הררי המכונה Região Serrana. הפארק הלאומי dos Órgãos נמצא בגבולות העיר. העיר ידועה כביתה של נבחרת ברזיל בכדורגל, מכיוון שהיא מארחת את מגרש האימונים של CBF בגרניה קומארי.